En sygemelding er som regel noget mange frygter, men når den er taget, så er det en kæmpe lettelse.
Der er altid en forhandling samtidigt omkring hvor lang tid – det er din læge der hjælper med at vurdere det. Så det er ret godt at have en læge der har god erfaring med stress sygemeldinger. Din leder og chef vil være mere eller mindre god i denne situation, fordi de har en økonomi og et månedligt resultat at tage hensyn til.
Hvis din chef har erfaring med stressramte ansatte. Altså véd noget om det. Ved at det ikke er en process du selv styrer, og kender til alvoren af dine symptomer og udfordringer, så er han eller hun som regel rigtig gode og giver plads til at du kan komme dig over det. Samt kommer stille og roligt tilbage på arbejde igen.
Har din chef ikke erfaring, og ikke har så meget menneskelig indsigt, så kan det godt give et ekstra press. Fordi de ikke helt forstår din situation og er for orienteret omkring at “det da må kunne fikses” hurtigt – hvad er problemet, det koster os penge … Da kan information til dem være guld værd, så de kan give tid og vide at stressramte og deres stressbehandling kræver tålmodighed …